dovreløvetann
Store norske leksikon,Biologi,Planteriket,Dekkfrøete planter,Tofrøbladete planter,Kurvplanteordenen,Kurvplantefamilien,Løvetannslekta,Arktisløvetann-gruppa
Dovreløvetann er en flerårig art i kurvplantefamilien som tilhører seksjonen for arktisløvetenner, Arctica.
Den blir 3–10 centimeter høy. Bladene er nesten hele, kurvene er 1,5–2,5 centimeter brede.Dovreløvetann vokser på rabber på kalkrik grunn noen få steder i Jotunheimen, Dovrefjell og Trollheimen. Den er en endemisk art i Norge, det vil si at den kun vokser her. I Alpene vokser det en nærstående art, Taraxacum reichenbachii.Dovreløvetann vurderes som sterkt truet (EN) på den nasjonale rødlisten for 2015 (oversikt over truede plantearter) fordi den ser ut til å ha en pågående, nokså sterk tilbakegang, og fordi den er knyttet til voksesteder som forringes ved temperaturøkning (Artsdatabanken). Les mer i Store norske leksikon kurvplantefamilien